Užutrakis

Užutrakis – šiaurinė Trakų miesto dalis ir kaimas prie Galvės ir Skaisčio ežerų, į šiaurės rytus nuo Pilies salos.

Išlikusi XIX a. pabaigos 80,0 ha dydžio Užutrakio dvaro sodyba – istorizmo laikotarpio dvaro rūmai (architektas J. Husas; remontuojami) ir mišraus planavimo parkas. Užutrakio dvaro sodybą patikėjimo teise valdo ir šiuo metu restauravimo darbus organizuoja Trakų istorinio nacionalinio parko direkcija. Užutrakio dvaro sodyboje vasarą yra organizuojami tradiciniai E. F. Andrė plenerai, vyksta kameriniai klasikinės muzikos vakarai.

 Etimologija 

Vietovės vardas sudarytas pagal žodžių junginį už Trakų. Iki 1939 m. vietovė lenkiškai vadinta Zatrocze, 1939–1945 m. buvo žinoma kaip Užtrakiai, sovietmečiu – Užtrakis (šnekamojoje kalboje vartota ir Turbazė, kadangi čia buvo įkurta turizmo bazė).

 Istorija 

Vietovė minima nuo XIV amžiaus. Tada ją vadindavo Algirdo sala, valdė totoriai didikai. XIX a. dvarą įsigijo Juozapas Tiškevičius (1835–1891).

1998 m. dvaro sodybos parke atlikti žvalgomieji  archeologiniai tyrimai, atkasti Užutrakio dvaro koplyčios griuvėsiai.

 Gyventojai 

 Šaltiniai 

 Nuorodos 


Kategorija:Trakų miesto dalys